Document ID: 31994D0034

31994D0034
L 021/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 януари 1994 година
относно прилагането на компютризираната мрежа „Анимо“
(94/34/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
като има предвид, че Комисията прие няколко решения относно компютризираната мрежа „Анимо“, и по-специално Решение 91/398/ЕИО от 19 юли 1991 г. относно компютризирана мрежа, която свързва ветеринарните органи („Анимо“) (3), Решение 92/486/ЕИО от 25 септември 1992 г. относно установяване на формата на сътрудничество между центъра за управление (сървър) „Анимо“ и държавите-членки (4), и Решение 93/227/ЕИО от 5 април 1993 г. относно временното прилагане на компютризираната мрежа „Анимо“ в Италия (5);
като има предвид, че компютризираната мрежа „Анимо“ сега функционира в голяма част от Общността;
като има предвид, че стремежът е мрежата да заработи в цялата Общност; като има предвид, че следователно е необходимо да се определят крайните срокове за прилагането на системата като цяло;
като има предвид, обаче, че е необходимо да се създадат правила, които са приложими в случай, че държава-членка не е в състояние да участва пълноценно в мрежата;
като има предвид, че настоящото решение не е в противоречие с по-ранни разпоредби относно мрежата „Анимо“, и по-специално онези, които се съдържат в Решение 92/486/ЕИО и в Решение 93/227/ЕИО;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки гарантират, че техните централни единици са свързани с мрежата „Анимо“ (изпращане и получаване на всички съобщения, предвидени съгласно системата „Анимо“), най-късно до 1 февруари 1994 г.
Член 2
Държавите-членки гарантират, че всички местни единици и гранични инспекционни пунктове са свързани с мрежата „Анимо“ най-късно до 1 юни 1994 г.
Член 3
Ако дадена държава-членка не е в състояние съгласно член 1, да използва компютризираната мрежа „Анимо“ от 1 февруари 1994 г., централният орган на тази държава-членка изпраща по факс: до централния орган на държавата на местоназначение всички съобщения, които е предназначена да обработва системата „Анимо“.
Член 4
Ако местна единица в дадена държава-членка не е в състояние да използва компютризираната мрежа „Анимо“ от 1 юни 1994 г., централният орган на тази държава-членка гарантира, че всички съобщения, които тази единица трябва да обработва със системата „Анимо“, са поети от централната единица.
Член 5
Разпоредбите на настоящото решение се прилагат, без да засягат по-ранни разпоредби относно системата „Анимо“, и по-специално онези, които се съдържат в Решения 92/486/ ЕИО и 93/227/ЕИО;
Член 6
Ситуацията, свързана с прилагането на системата „Анимо“, ще бъде преразгледана през март 1994 г.
Член 7
Адресати на настоящото решение са държавите-членки.
Съставено в Брюксел на 24 януари 1994 година.

Labels: 12
3
6